Նիկոլայ Պիջակով

Նիկոլայ Պիջակով (, ), Բանվորա-գյուղացիական Կարմիր բանակի գվարդիայի լեյտենանտ, Հայրենական մեծ պատերազմի մասնակից, Խորհրդային Միության հերոս։ Եղել է Առաջին մերձբալթյան ռազմաճակատի վեցերերդ գվարդիական բանակի 34-րդ առանձին տանկային բրիգադի հրասայլի հրամանատար։

Կենսագրություն 
Նիկոլայ Պիջակովը ծնվել է 1923 թվականի դեկտեմբերի 17-ին, Ուրալի մարզի Շադրինսկի գավառի Օլխովսկու շրջանի Պոտանինսկի գյուղխորհրդի Պոտանինո գյուղում, աղքատ գյուղացու ընտանիքում։

Սովորել է Պոտանինի տարրական և Կրիվսկոյի թերի միջնակարգ դպրոցներում։ 1938 թվականին ուսումը շարունակել է Օլխովսկի միջնակարգ դպրոցում, որն ավարտել է 1941 թվականի հունիսին։

Հայրենական մեծ պատերազմի սկզբում կամավոր դիմել է զինկոմիսարիատ, որտեղից նրան ուղարկել են ռազմական ուսումնարան։ 1942 թվականի աշնանը ավարտել է Սարատովի տանկային ուսումնարանը։ Նույն թվականի դեկտեմբերի 17-ից սկսել է մասնակցել Հայրենական մեծ պատերազմի մարտերին` Հյուսիս-Կովկասյան ճակատում (մինչև 1943 թվականի փետրվարի 16-ը)։ 1943 թվականի հոկտեմբերի 14-ից եղել է Մերձբալթյան 1-ին ճակատում։ Հատկապես աչքի է ընկել Բագրատիոն գործողության ընթացքում։

1944 թվականի հունվարի 2-ից եղել է Խորհրդային Միության կոմունիստական կուսակցության անդամության թեկնածու։

1944 թվականի հունիսի 24-ին հետախուզության ժամանակ երեք ժամվա ընթացքում հետ է մղել հակառակորդի հարձակումները Վիտեբսկի մարզի Դոբեա գյուղի մոտ։ Հունիսի 25-ին, տեղափոխվելով Արևմտյան Դվինա, երկու ժամվա ընթացքում պահել է Վիտեբսկի մարզի Բեշենկովիչի ավանում գրավված շրջանը՝ ապահովելով հրաձգային ստորաբաժանումների տեղափոխումը։

1944 թվականի սեպտեմբերի 18-ին թեթև վիրավորվել է։ Եղել է «T-34» տանկային դասակի հրամանատարը։

ԽՍՀՄ Գերագույն Խորհրդի Նախագահության 1945 թվականի մայիսի 24-ի հրամանագրով թշնամու պաշտպանության ճեղքման, Արևմտյան Դվինայի գետանցի և գրավված պլացդարմի պահպանման ժամանակ ցուցաբերած արիության, խիզախության և մարտական վարպետության համար «Տ-34» գվարդիայի տանկի հրամանատար լեյտենանտ Նիկոլայ Պիջակովն արժանացել է Խորհրդային Միության հերոսի բարձր կոչման՝ պարգևատրվելով Լենինի շքանշանով և համար 7297 «Ոսկե աստղ» մեդալով։

1946 թվականին Պիժակովը զորացրվել է առողջական խնդիրների պատճառով։ Տուն վերադառնալուց հետո նա եղել է Պոտանիսկայայի կաբինետի ընթերցասրահի ղեկավար, «Նոր տեխնիկա» գրասենյակի փոխնախագահ, Օլխովսկու ԴՕՍԱԱՖի վարչության նախագահ, իսկ Դալմատով քաղաք տեղափոխվելուց հետո աշխատել է որպես «Կոմունիզմի ճանապարհ» թերթի լրագրող։

1951 թվականից եղել է Խորհրդային Միության կոմունիստական կուսակցության անդամ։

Նիկոլայ Պիջակովը մահացել է 1969 թվականի ապրիլի 15-ին։ Թաղված է Դալմատովում, հին գերեզմանոցում։

Մրցանակներ 

 Խորհրդային Միության հերոս, 24 մայիսի, 1945 թվական,
 Լենինի շքանշան,
 Ոսկե աստղ մեդալ, № 7297:
 Հայրենական պատերազմի 2-րդ աստիճանի երկու մեդալ, 1944 թվականի հոկտեմբերի 14, 1944 թվականի դեկտեմբերի 28-ին։
 Երկու Կարմիր Աստղ շքանշան, 1943 թվականի 19, 1944 թվականի դեկտեմբերի 30։
 Մեդալներ, այդ թվում.
 Հայրենական մեծ պատերազմում Գերմանիայի դեմ տարած հաղթանակի համար,
 1941-1945 թվականներին Հայրենական մեծ պատերազմում տարած հաղթանակի քսանամյակին նվիրված հոբելյանական մեդալ։

Հիշատակ 
Նրա անունով կոչվում է Դալմատով քաղաքի փողոցներից մեկը։ Փառքի ծառուղում նրա հիշատականին տնկվել է կեչի, տեղադրվել է հուշատախտակ.

Ծանոթագրություններ

Գրականություն 

 Золотое созвездие Зауралья. Книга 1. Курган. Парус-М, 2000.

ԽՄԿԿ անդամներ
Խորհրդային լրագրողներ
Հայրենական մեծ պատերազմի մասնակիցներ